CELEX: 32017R1456
Language: sk
Date: 2017-08-10 00:00:00
Title: Vykonávacie nariadenie Komisie (EÚ) 2017/1456 z 10. augusta 2017, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

11.8.2017   
            
            
               SK
            
            
               Úradný vestník Európskej únie
            
            
               L 208/31
            
         VYKONÁVACIE NARIADENIE KOMISIE (EÚ) 2017/1456
   z 10. augusta 2017,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:
   
               (1)
            
            
               V prílohe V k nariadeniu (EÚ) 2016/44 je uvedený zoznam plavidiel označených Sankčným výborom Organizácie Spojených národov v súlade s odsekom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Uvedené plavidlá podliehajú radu zákazov podľa uvedeného nariadenia vrátane zákazu nakládky, prepravy alebo vykládky surovej ropy z Líbye a prístupu do prístavov na území Únie.
            
         
               (2)
            
            
               Dňa 2. augusta 2017 výbor Bezpečnostnej rady Organizácie Spojených národov pridal do zoznamu plavidiel, na ktoré sa vzťahujú reštriktívne opatrenia, plavidlo Lynn S. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.
            
         
               (3)
            
            
               Keďže plavidlo Lynn S je druhým plavidlom uvedeným v zozname v prílohe V, zoznam plavidiel by sa mal očíslovať.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha V k nariadeniu (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. augusta 2017
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 206, 1.8.2015, s. 34.
   
      (2)  Ú. v. EÚ L 12, 19.1.2016, s. 1.
   
      PRÍLOHA
      Príloha V k nariadeniu (EÚ) 2016/44 sa mení takto:
      
                  1.
               
               
                  záznam:
                  „Názov: CAPRICORN
                  Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 platí toto označenie od 21. júla 2017 do 21. októbra 2017, pokiaľ jeho platnosť neukončí výbor skôr na základe bodu 12 rezolúcie č. 2146. Vlajkový štát: Tanzánia.
                  
                     Doplňujúce informácie
                  
                  K 16. júlu 2017 sa plavidlo nachádzalo pri pobreží Cypru.“
                  sa nahrádza takto:
                  „1.   Názov: CAPRICORN
                  Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 platí toto označenie od 21. júla 2017 do 21. októbra 2017, pokiaľ jeho platnosť neukončí výbor skôr na základe bodu 12 rezolúcie č. 2146. Vlajkový štát: Tanzánia.
                  
                     Doplňujúce informácie
                  
                  IMO: 8900878. K 16. júlu 2017 sa plavidlo nachádzalo pri pobreží Cypru.“
               
            
                  2.
               
               
                  dopĺňa sa tento záznam:
                  „2.   Názov:
                     Lynn S
                  
                  Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 platí toto označenie od 2. augusta 2017 do 2. novembra 2017, pokiaľ jeho platnosť neukončí výbor skôr na základe bodu 12 rezolúcie č. 2146. Vlajkový štát: Svätý Vincent a Grenadíny.
                  
                     Doplňujúce informácie
                  
                  IMO: 8706349. K 26. júlu 2017 sa plavidlo nachádzalo v medzinárodných vodách približne 50 morských míľ juhovýchodne od Cypru.“